**Сяргей Курганскі** (нар. 15 мая 1986, Гродна) — беларускі футбаліст, брамнік.

Клубная кар’ера
---------------

Выхаванец гродзенскай СДЮШАР-6, пачынаў кар’еру ў дублі мясцовага «Нёмана». У 2005 годзе з’яўляўся ў асноўнай камандзе гродзенцаў, але пазней зноў выступаў толькі за дубль. Улетку 2007 года трапіў у арэнду ў «Савіт» (быў там асноўным брамнікам), правёў у гэтым клубе адзін год. Другую палову 2008 правёў у складзе мінскага МТЗ-РІПА, дзе быў другім брамнікам пасля Аляксандры Сулімы. Некаторы час з-за дыскваліфікацыі Сулімы трапляў у стартавы склад мінчан.

Сезон 2009 правёў у «Белшыне», разам з якой выйграў Першую лігу. У 2010 годзе выступаў за брэсцкае «Дынама», дзе гуляў пераважна за дубль, у асноўнай камандзе правёў толькі адзін матч. З 2011 стаў выступаць у клубах Першай лігі, пры гэтым «Партызану» і «Дняпру» дапамагаў вярнуцца ў Вышэйшую лігу. Першую палову 2013 года знаходзіўся без клуба, пасля чаго стаў іграком «Слоніма». У 2014 годзе быў асноўным брамнікам «Ліды».

У сакавіку 2015 года пасля прагляду падпісаў кантракт з «Нёманам». Пачынаў сезон 2015 у якасці другога брамніка, але неўзабаве выцесніў Уладзіслава Васілючка і заняў месца ў аснове. У студзені 2016 года падоўжыў кантракт з гродзенцамі. У сезоне 2016 ужо быў трывалым першым брамнікам каманды. 

Па заканчэнні сезона ў снежні 2016 года Курганскім цікавілася брэсцкае «Дынама», але ён вырашыў застацца ў Гродна на наступны год. Сезон 2017 распачаў у аснове, аднак у маі выбыў з-за траўмы, і пазней стаў саступаць месца ў складзе Уладзіміру Жураву. У лістападзе 2017 года яшчэ на год падоўжыў кантракт з «Нёманам». Сезон 2018 пачынаў у якасці асноўнага брамніка, аднак у красавіку атрымаў траўму. У жніўні 2018 года вярнуўся ў строй і зноў атрымаў месца ў аснове. 

У снежні 2018 года падпісаў пагадненне з гродзенцамі на сезон 2019. Пачынаў сезон асноўным брамнікам, аднак у ліпені атрымаў траўму, пасля аднаўлення ў верасні стаў заставацца на лаўцы запасных. У снежні 2019 года падоўжыў кантракт з «Нёманам» на два гады.

У 2020—2021 гадах не меў трывалага месца ў складзе, чаргаваўся з іншымі брамнікамі, пераважна з Дзмітрыем Дударам. У студзені 2022 года падоўжыў пагадненне з гродзенскім клубам на год. У 2022 годзе правёў толькі тры матчы ў Вышэйшай лізе за клуб.

У пачатку 2023 года з-за забароны Міністэрства спорту і турызму не трапіў у заяўку «Нёмана» на сезон і не ўдзельнічаў у афіцыйных матчах каманды ў 2023 годзе, хоць працягваў трэніравацца з гродзенцамі. У ліпені 2023 года абвясціў пра сыход з клуба і далучыўся да «Макслайна». У снежні 2023 года пакінуў «Макслайн».

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2008
* Беларусь Пераможца Першай лігі чэмпіянату Беларусі (3): 2007, 2009, 2012

Грамадзянская пазіцыя
---------------------

Пасля жорсткага разгону акцый пратэстаў, выкліканых масавымі фальсіфікацыямі на прэзідэнцкіх выбарах 2020 года, збіцця і катаванняў затрыманых пратэстоўцаў, разам з 92 іншымі беларускімі футбалістамі выступіў з асуджэннем гвалту ў Беларусі.

Крыніцы
-------

1. ↑  Sergey Kurganski // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. 1 2
3. ↑  Курганский и Фомин заключили контракты с «Неманом», Каборда покинул клуб (руск.). *by.tribuna.com*.
4. ↑  Сергей Курганский продлил контракт с "Неманом" (руск.). *football.by* (14 студзеня 2016). Праверана 3 снежня 2023.
5. ↑  Курганский подписал новый контракт с «Неманом» (руск.). *by.tribuna.com*.
6. ↑  Журов и Курганский продолжат защищать ворота "Немана" (руск.). *football.by* (30 лістапада 2017). Праверана 3 снежня 2023.
7. ↑  Сергей Курганский поставил подпись под новым контрактом с "Неманом" (руск.). *football.by* (5 снежня 2018). Праверана 3 снежня 2023.
8. ↑  Сергей Курганский продлил контракт с "Неманом" (руск.). *football.by* (11 снежня 2019). Праверана 3 снежня 2023.
9. ↑  "Неман" продлил контракт с вратарем Курганским (руск.). *football.by* (27 студзеня 2022). Праверана 3 снежня 2023.
10. ↑  Сергей Курганский покинул "Неман" (руск.). *football.by* (6 ліпеня 2023). Праверана 3 снежня 2023.
11. ↑  Жуковский и Курганский после полугодового простоя перешли в "Макслайн" (руск.). *football.by* (7 ліпеня 2023). Праверана 3 снежня 2023.
12. ↑  Курганский и Азарко покинули "Макслайн" (руск.). *football.by* (3 снежня 2023). Праверана 3 снежня 2023.
13. ↑  93 беларускія футбалісты выступілі з асуджэннем гвалту ВІДЭА  (бел.).  Наша Ніва (12 верасня 2020). Праверана 3 снежня 2023.

Спасылкі
--------

* Профіль на афіцыйным сайце «Нёмана» (руск.)

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |